# Evalueringsrapporter på KP’s hjemmeside i henhold til Lov om gennemsigtighed

I henhold til Lov om gennemsigtighed skal KP offentliggøre evalueringsresultater for bekendtgørelsesbelagte uddannelsesforløb. VU-Staben har derfor aftalt med Kvalitet & Analyse, at VU imødekommer dette krav ved at aggregerede evalueringsrapporter på uddannelsesniveau lægges ud på den nye KP hjemmeside, når den er klar (forventeligt i efteråret 2019).

Evalueringsrapporterne ledsages af nedenstående tekst afhængigt af, om de knytter sig til det tidligere UCC eller det tidligere Metropol.

**Rapporter – tidl. UCC**

*På Københavns Professionshøjskoles Videreuddannelse gennemføres der evalueringer på alle diplommoduler. Nedenfor fremgår de samlede evalueringsresultater på uddannelsesniveau.*

*Frem til sommeren 2019 har evalueringsrapporterne haft forskellige spørgsmål, svarkategorier og layout afhængigt af, om modulerne har været tilknyttet hhv. det tidligere UCC eller det tidligere Metropol. Nedenstående evalueringsrapporter indbefatter moduler tilknyttet det tidligere UCC, hvor Rambøll Results har stået for evalueringen. Der indgår 33 spørgemål med 11 svarkategorier.*

*Evalueringsresultaterne behandles lokalt i fagområderne, hvor der sikres en systemisk drøftelse og opfølgning i såvel undervisergruppen som på ledelsesniveau. [passagen om opfølgning kan evt. slettes ved pladshensyn – vurderes af Kvalitet & Analyse]*

**Rapporter – tidl. Metropol**

*På Københavns Professionshøjskoles Videreuddannelse gennemføres der evalueringer på alle diplommoduler. Nedenfor fremgår de samlede evalueringsresultater på uddannelsesniveau.*

*Frem til sommeren 2019 har evalueringsrapporterne haft forskellige spørgsmål, svarkategorier og layout afhængigt af, om modulerne har været tilknyttet hhv. det tidligere UCC eller det tidligere Metropol. Nedenstående evalueringsrapporter indbefatter tilknyttet det tidligere Metropol, hvor KP selv har stået for evalueringen. Der indgår 14 spørgemål med 6 svarkategorier.*

*Evalueringsresultaterne behandles lokalt i fagområderne, hvor der sikres en systemisk drøftelse og opfølgning i såvel undervisergruppen som på ledelsesniveau. [passagen om opfølgning kan evt. slettes ved pladshensyn – vurderes af Kvalitet & Analyse]*

Onsdag d. 25. september 2019

**Københavns
Professionshøjskole**